ATSAKYMAS Į TIEKĖJO KLAUSIMĄ
2025-01-03

Tiekėjo klausimas:
Prašome patikslinti sąlygas dėl paslaugų atlikimo termino, nes techninės specifikacijos 5 p. ir 10.1 p. neatitinka:
"5. Paslaugų suteikimo terminas - 6 mėnesiai nuo sutarties pasirašymo dienos. Sutarties pratęsimas nenumatomas."
"10.1. Mokymai ir sutartiniai įsipareigojimai turi būti įgyvendinti pagal suderintą datą ir laiką; iki 2025 m. II ketvirčio."
Pirkimo organizatoriaus atsakymas:
Paslaugų suteikimo terminas - 6 mėnesiai nuo sutarties pasirašymo dienos. Sutarties pratęsimas nenumatomas, kaip nustatyta techninės specifikacijos 5 punkte ir sutarties projekto 4 punkte.
Perkančioji organizacija papildo techninę specifikaciją nauju 6 punktu, sutarties projektą 5 punktu ir išdėsto jį sekančiai „Mokytojų vasaros atostogų metu sutarties vykdymas bus stabdomas (sustabdymo laikotarpis liepos ir rugpjūčio mėnesiai). Mokytojų vasaros atostogų laikotarpis, kuriam sustabdomas sutarties vykdymas, nėra įskaičiuojamas į sutarties trukmę“.
Perkančioji organizacija atsižvelgdama į Tiekėjo pastabas naikina techninės specifikacijos 10.1. p.p.

